《奉和冬至乾阳殿受朝应诏诗》
隋代·牛弘

恭已临万寓，宸居御八埏。作贡菁茅集，来朝圭黻连。

司仪三揖盛，掌礼九宾虔。重栏映如璧，复殿绕非烟。

作者简介：（546—611）隋安定鹑觚人，字里仁。其先世本姓尞。父允仕西魏，赐姓牛。弘性宽和，好学博闻。入隋为秘书监。尝请开献书之路。奉敕修五礼。正新乐，立明堂，议其得失。拜吏部尚书，封奇章郡公。奉炀帝诏修《大业律》十八篇。从幸江都，大业六年十二月卒。谥宪。